1902-ին նշանավոր ֆրանսիացի հայագետ Ֆրեդերիկ Մակլերը "Journal Asiatique" ամսագրում տպագրեց Մխիթար Գոշի առակների ընտրանին` ֆրանսերեն թարգմանությամբ: Այդ կարևոր գործին կցեց մեծարժեք առաջաբան, որում մանրամասն խոսում է Գոշի կենսագրության, առակների նշանակության ու տարբեր հայագետների կարծիքների մասին: Ֆ. Մակլերը Մ. Գոշին համարում է մեծ նորարար, որովհետև վերջինս Լաֆոնտենից շատ դարեր առաջ` արդեն XII դարում, առաջինը առակների գործող անձեր դարձրեց նաև բուսական աշխարհի ներկայացուցիչներին: